als_Latn dik_Latn sag_Latn
Mark Clattenburg do të ndajë drejtësinë në finalen e Champions League ndërmjet Real Madrid dhe Atletico Madrid pas dy javësh. Komiteti i Gjyqtarëve të UEFA-s zgjodhi anglezin vetëm një javë pas akuzave se dështoi në ndarjen e drejtësisë në sfidën Chelsea-Tottenham që u pagëzua nga mediat britanike si “Beteja e Stamford Bridge”.
41-vjeçari shpërndau 12 kartonë të verdhë dhe nuk u tregua i vëmendshëm të paktën në një rast, kur Mousa Dembele, i cili më vonë u pezullua me 6 ndeshje, arriti të shmangte kartonin e kuq, shkruan TC. Asistentë të Clattenburg do të jenë Simon Beck dhe Jake Collin, të dy anglezë. Gjyqtar pas golave do të jenë po ashtu anglezët Anthony Taylor dhe Andre Marriner, ndërsa i katërt është zgjedhur hungarezi Viktor Kassai. Mark Clattenburg do të jetë edhe bilbili i ndeshjes finale të FA Cup dnërmjet Manchester United dhe Crystal Palace, vetëm një javë përpara finales së Champions League.
als_Latn als_Latn